Димитър Стоянов е роден на 11 април 1874 г. в София, Османска империя. През 1896 г. завършва в 17-и випуск на Военното на Негово Княжеско Височество училище и е произведен в чин подпоручик. През 1900 г. е произведен в чин поручик, а през 1904 г. в чин капитан. През 1906 г. като капитан от 26-и пехотен пернишки полк е командирован за обучение в Интендантските курсове в Санкт Петербург, Русия, които завършва през 1910 г. През 1912 г. е произведен в чин майор. Взема участие в Балканската (1912 – 1913) и Междусъюзническата война (1913).